Francúzske nemocnice majú problémy s návalom chrípkových pacientov
TASR, 11. januára 2017 18:25
Paríž 11. januára (TASR) - Výrazné zvýšenie počtu ochorení chrípkového charakteru vo Francúzsku dostalo niektoré nemocnice v krajine na hranice kapacitných možností. Napätú situáciu hlási 142 z celkove 850 verejných nemocničných zariadení, informovala dnes ministerka zdravotníctva Marisol Tourainová.
Šéfka rezortu zdravotníctva vyzvala kliniky, aby v prípade potreby odložili chirurgické zákroky, ktoré nie sú urgentné a získali tak lôžka pre pacientov s diagnózou chrípka.
Chrípková epidémia sa v tomto roku objavila v krajine skôr ako obvykle, uviedla ministerka. Podľa oficiálnych údajov vyhľadalo so symptómami ochorenia pomoc lekárov v uplynulých štyroch týždňoch viac ako 780.000 ľudí, na jednotkách intenzívnej starostlivosti skončilo s ťažkým priebehom ochorenia celkove 627 pacientov, 52 z nich ochorenie neprežilo.
Najnovšie články v rubrike
Prezident Číny prišiel do Hongkongu na 20. výročie jeho vrátenia Číne
Jeho trojdňovú návštevu podľa agentúry AP sprevádzajú rešpekt vzbudzujúce bezpečnostné opatrenia, pretože hongkonské orgány očakávajú protestné akcie.
Iracké jednotky v mósulskom Starom meste dobyli ruiny mešity an-Núri
Práve v tejto mešite totiž vodca džihádistov abú Bakr al-Bagdhádí v roku 2014 vyhlásil vznik samozvaného kalifátu rozprestierajúceho sa na obsadených územiach Iraku a Sýrie.
USA stanovili kritériá na víza žiadateľom zo 6 moslimskských krajín
Podľa nových pravidiel títo žiadatelia musia mať na USA tesné rodinné alebo obchodné väzby.